La Penya Valencianista “Ca Bata” de Burjassot compleix quinze anys
2025-07-24

Quinze anys dedicats a la passió al futbol, a un escut, a uns colors i a un sentiment. Això és el que, divendres que ve 29 de novembre, celebraran els membres de la Penya Valencianista Ca Bata de Burjassot. Ho faran amb una emotiva festa d’aniversari que començarà, a les 20h, en el Bar Ca Bata de Burjassot. Des d’aqueixa hora i fins a les 21h, tots els valencianistes que ho desitgen podran acudir per a fer-se una fotografia amb la Copa del Rei, guanyada pel València CF el mes de maig passat.

Durant aquesta estona, els penyistes de “Ca Bata” comptaran amb la companyia de representants de l’Equip de Govern i del president i directius de l’Agrupació de Penyes Valencianistes. També estaran presents jugadors que representaran al València CF i jugadors veterans del club.